b'\n_START_ARTICLE_\nManny Mori\n_START_SECTION_\nBiografija\n_START_PARAGRAPH_\nMori gim\xc4\x97 Fefano saloje ir lank\xc4\x97 bei baig\xc4\x97 Xavier\xe2\x80\x99o vidurin\xc4\x99 mokykl\xc4\x85. Baig\xc4\x99s j\xc4\x85 1969 m., Mori \xc4\xafstojo \xc4\xaf Guamo universitet\xc4\x85 ir j\xc4\xaf baig\xc4\x99s 1973 m. \xc4\xafgijo verslo vadybos bakalauro laipsn\xc4\xaf._NEWLINE_Po universiteto baigimo Mori buvo i\xc5\xa1rinktas vadybos sta\xc5\xbeuotei Citicorp Credit-Guam bendrov\xc4\x97je. 1974 m. jis tapo direktoriaus pavaduotoju Citicorp bendrov\xc4\x97s filiale Saipane._NEWLINE_Mori paliko Citicorp 1976 m. po to, kai sutiko eiti administratoriaus pavaduotojo pareigas Globojamos Teritorijos Socialin\xc4\x97s Apsaugos Biure. 1979 m. jis tapo \xc4\x8ciuko valstijos Nacionalin\xc4\x97s mokes\xc4\x8di\xc5\xb3 valdybos tarnautoju, valdan\xc4\x8diu Mokes\xc4\x8di\xc5\xb3 ir \xc4\xafplauk\xc5\xb3 biur\xc4\x85. 1981-1983 m. dirbo skyriaus vadovu MVF Pl\xc4\x97tros banke, o v\xc4\x97liau buvo prezidentu ir generaliniu direktoriumi (CEO) iki 1997 m._NEWLINE_U\xc5\xbebaigiant, jis buvo Mikronezijos Federacini\xc5\xb3 Valstij\xc5\xb3 banko vykdan\xc4\x8diuoju viceprezidentu nuo 1997 iki jo i\xc5\xa1rinkimo \xc4\xaf Kongres\xc4\x85 1999 m.\n_START_SECTION_\nPolitin\xc4\x97 karjera\n_START_PARAGRAPH_\nMori tapo pirmuoju i\xc5\xa1rinktuoju \xc4\xaf Mikronezijos Federacini\xc5\xb3 Valstij\xc5\xb3 Kongres\xc4\x85 per papildomus rinkimus, surengtus 1999 m. liepos 1 d. Paskui jis buvo perrinktas 2001, 2003, 2005 ir 2007 m._NEWLINE_2007 m. gegu\xc5\xbe\xc4\x97s 11 d., Mori buvo i\xc5\xa1rinktas Mikronezijos Federacini\xc5\xb3 Valstij\xc5\xb3 prezidentu, \xc4\xafveikdamas tuometin\xc4\xaf prezident\xc4\x85 Joseph Urusemal. Jis neatid\xc4\x97liojant per\xc4\x97m\xc4\x97 kabinet\xc4\x85, tuo atlaisvindamas savo viet\xc4\x85 Kongrese.'